A BIZOTTSÁG HATÁROZATA
(2006. május 8.)
a 2001/171/EK határozatnak a 94/62/EK irányelvben meghatározott nehézfémkoncentráció-szintekkel kapcsolatban az üvegcsomagolásra vonatkozó eltérés érvényességének meghosszabbítása érdekében történő módosításáról
(az értesítés a C(2006) 1823. számú dokumentummal történt)
(EGT vonatkozású szöveg)
(2006/340/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelvre (1) és különösen annak 11. cikke (3) bekezdésére,
mivel:
(1)
A 2001. február 19-i 2001/171/EK bizottsági határozatban (2) előírt, a 94/62/EK irányelvben meghatározott nehézfémkoncentráció-szintekkel kapcsolatban az üvegcsomagolásra vonatkozó eltérés 2006. június 30-án hatályát veszti.
(2)
A 94/62/EK irányelv 11. cikkének (1) bekezdésében előírt 100 ppm határérték teljes körű alkalmazása a Közösségen belül csak úgy érhető el, ha az üveg újrahasznosításának mértékét csökkentik, azonban az ilyen csökkentés környezetvédelmi szempontból nem kívánatos.
(3)
A 2001/171/EK határozat érvényességét ezért hatályvesztési időpont megjelölése nélkül ki kell terjeszteni.
(4)
Az e határozatban előírt intézkedések összhangban vannak a 94/62/EK irányelv 21. cikke alapján létrehozott bizottság véleményével,
ELFOGADTA EZT A HATÁROZATOT:
1. cikk
A 2001/171/EK határozat 6. cikkét törölni kell.
2. cikk
Ennek a határozatnak a tagállamok a címzettjei.
Kelt Brüsszelben, 2006. május 8-án.